b'\n_START_ARTICLE_\nIskalang Kinsey\n_START_PARAGRAPH_\nAng Iskalang Kinsey (Ingles: Kinsey scale), o tinatawag ding Iskalang Panukat ng Heteroseksuwal-Homoseksuwal (Heterosexual-Homosexual Rating Scale), ay nagsusubok na tukuyin ang kasaysayang pang-seksuwal ng isang tao o ang gawaing seksuwal niya sa isang tiyak na panahon. Gumagamit ito ng iskala mula sa 0, na nangangahulugang ekslusibong heteroseksuwal, hanggang 6, na nangangahulugang homoseksuwal. Kasama rin dito ang isa pang baitang, na nakatala bilang "X", na ginagamit para matukoy ang  aseksuwalidad. Una itong inilimbag sa Sexual Behavior in the Human Male (1948) nina Alfred Kinsey, Wardell Pomeroy atbp, at pati na rin dagdag na lathain na Sexual Behavior in the Human Female (1953).'